مراجعة لعبة Metroid Dread
#000002
بعد 19 عاماً من صدور Metroid Fusion، ونزول الريميك العظيم لـ Metroid 2 الى نزل في 2017، قررت Nintendo إنها تدي إستديو MercurySteam فرصة ثانية لإعادة إحياء السلسلة من خلال Metroid Dread واللي هنعرف من خلال المراجعة لو كانت تستحق شرف إسم Metroid 5 ولا لأ.
#000003
قصة ألعاب Metroid تتمحور حول Samus صائدة الجوائز، واللي هدفها هو تدمير كائنات الـ Metroids الفضائية والي كانوا السبب في إبادة شعبها. والقصة في Metroid Dread تبدأ بعد نهاية أحداث Metroid Fusion، بنكتشف ان لسه في كائنات من الـ X parasites لسه موجودين في كوكب اسمه ZDR، ولأن Samus هي الوحيدة المنيعة لهجمات الطفيليات بيتم إرسالها في مهمة من أجل تدمير الـ X parasites.
#000004
و أثناء رحلة Samus لكوكب ZDR يحصل تصادم أثناء الهبوط و تغيب Samus عن الوعي لفترة من الزمن والي بسببها أُرسلت روبوتات خارقة لإنقاذها تحت إسم E.M.M.I للبحث عنها ولكن نكتشف فيما بعد إن رئيس جماعة من الفضائيين أسمهم الـ Chozo هو السبب في إصدام Samus و قدر يتحكم في الروبوتات و دلوقتي أصبحوا بيحاربوا Samus. ومهمة Samus دلوقتي هي إنها تحاول ترجع سفينتها و التصدي للـ E.M.M.I أثناء بحثها.
#000005
البيئات والعالم
#000007
لعبة Metroid Dread هي لعبة MetroidVania مبنية على نفس خلطة ألعاب Metroid المعتادة، واللي تشمل إستكشاف العالم أكثر من مرة باستخدام القدرات والأسلحة الجديدة الى بتتفتح أثناء اللعب علشان تقدر تستكشف كل خبايا العالم وتتقدم في القصة.
#000008
ففي البداية مبيكنش معاك غير سلاحين بس وهما الـ Beam Canon و الـ Rocket Launcher، واللي مهمتهم بجانب مواجهه الأعداء هي إنهم يقدروا يكسروا العقبات اللي في بداية اللعبة، ولكن سرعان ما تتواجد عقبات جديدة السلاحين دول ميقدروش يعدوهم، فأصبح من الضروري إيجاد طريق تاني للعبور أو إبتكار طريقة جديدة لتخطي العقبات والي في النهاية تقود إلى اكتشاف أسلحة جديدة و تطورات لأسلحتك الحالية،
#000009
فمثلاً البوات الى مبيقدرش الـ Beam Cannon العادية إنها تفتحها تقدر تتفتح بإستخدام واحد من التحديثات إلى بتديلك Beam Cannon يقدر يطلق 3 طلقات ليزر مرة واحدة. واللي بيفتح عالم جديد من الإستكشاف و تغيير رؤيتك لعالم اللعبة بالكامل لإن دلوقتي أصبح العقبات المستحيل تخطيها في البداية ممكنة،
#000010
وده الى هيديك إحساس مختلف للعب مع كل سلاح أو قدرة جديدة بتكتسبتها. و الى يساعد أكثر على كده هو تنوع البيئات الكبير رغم كبر خريطة اللعبة، فبتبدأ اللعبة في عالم أشبه بالسفن المهجورة، وسرعان ما بتتغير الجو المعامل الباردة، لحاقاً بمناطق أشبه بالبراكين واللى متقدرش تدخلها إلا بعد ما تحدث الـ Armor الخاص بيك من خلال الإستكشاف.
#000011
كل ده خلال أول ساعة في اللعبة بس فحرفياً اللعبة بتجبرك على التجربة و الإستكشاف المكثف بطريقة مريضة تحسسك بالإنجاز سواء بإستكشاف تحديث جديد أو سلاح جديد أو حتي تلاقي منطقة جديدة تماماً مكنتش تتوقع إنها موجودة.
#000012
الوحوش والزعماء
#000013
زي العاب السلسلة القديمة الجزء ده بيشهد تنوع لا بأس به من ناحية الوحوش العادية أو الطفيليات، والي كل وحش بيهم بيتميز بقدرة معينة خاصة بيها، زي مثلا التماثيل الصخيرة اللي بتضرب أشعة ليزر، أو الحشرات الطائرة اللي بتطير ناحيتك بمجرد لمحها ليك، أو حتي الروبوتات الأرضية اللي عندها القدرة على تدمير الأرض من تحتك واللي بيضيفوا تنوع كبير للعب خصوصاً لما يتجمعوا كلهم في مكان واحد.
#000014
وتقدر تتعامل مع أغلب الوحوش بالأسلحة العادية، أو تستني لما الوحش يشحن ضربته ناحيتك وتصد الضربة بطريقة تحسسك بالمتعة مع كل مرة بتعملها. أما بالنسبة للزعماء فدول الإستديو ابدع بشكل كبير في تقديمهم،
#000015
احنا عندنا نوعين من الزعماء وهما الـ Metroids:
#000016
وأما النوع الثاني من الزعماء و هما الـ E.M.M.I:
#000018
والمميز فيهم إنهم بيكون ليهم منطقة محددة يتحركوا فيها وانت ملكش اي قدرة قدامهم وطريقك الوحيد للنجاة هو إنك تهرب منهم وتحاول تتجنبهم، فكدة اللعبة قلبت من لعبة أكشن الى لعبة بقاء في جزئية شبيه للعبة Alien Isolation،
#000019
و فرصتك الوحيدة للنجاة هي انك تواجه المتحكم الرئيسي فيهم والي هيديك تحديث مؤقت لـ Beam Cannon الخاص بيك يخليك تقدر تواجههم بيه عن طريق كسر الدرع الرئيسي اللي عليهم في البداية بعد كده بتشحن ال Beam Cannon تاني علشان تقتلهم و تحرر المناطق المسيطرين عليها. فإجمالاً استديو MercurySteam أبدع في تصميم زعماء اللعبة وتعتبر أكثر جزئية ممتعة في التجربة كلها.
#000020
لعبة Metroid Dread هي التمامة المنتظرة لقصة Samus بعد إنتظار دام 19 سنة، وهي أشبه برسالة حب من Nintendo لفانز السلسلة، وتجربة عظيمة للاعبين الجدد.
#000021
التقييم النهائي
#000022
أخبار اجهزه الفيديو
#000024
Gamezawy is an online video games news, updates, and salest.
#000025